
ΤΕΥΧΟΣ ΔΕΥΤΕΡΟ 


Αρ 


. Φύλλου 3078 


ΑΠΟΦΑΣΕΙΣ 

Αριθμ. Φ2/122922/Δ4 

Πρόγραμμα Σπουδών ειδικότητας «Τεχνικός Φυ¬ 
τικής Παραγωγής» για το «Μεταλυκειακό έτος - 
τάξη μαθητείας. 

Ο ΥΦΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές δι¬ 
ατάξεις», και ιδίως των άρθρων 7,9,10,12 και 14, όπως 
τροποποιήθηκαν και ισχύουν. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τις διατάξεις του π.δ. 18/2018 (Α' 31) «Οργανισμός 
Υπουργείου Παιδείας, Έρευνας και Θρησκευμάτων», 
όπως ισχύει. 

4. Το π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

5. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών.» 

7. Την αριθμ. 201408/Υ1/25-1 1-2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 


στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

8. Την αριθμ. 36618/Γ2/30-03-2007 (Β' 940) απόφα¬ 
ση της Υπουργού Εθνικής Παιδείας και Θρησκευμάτων 
«Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της αντι¬ 
στοιχίας μεταξύ τους». 

9. Την αριθμ. 131149/Γ2/18-08-2014 (Β' 2298) από¬ 
φαση του Υφυπουργού Παιδείας και Θρησκευμάτων 
«Καθορισμός αντιστοιχιών των κύκλων, τομέων και ει¬ 
δικοτήτων των ΕΠΑ.Λ. του ν. 3475/2006 (Α' 146) με τις 
ομάδες προσανατολισμού, τους τομείς και τις ειδικότητες 
των ΕΠΑ.Λ. του ν. 4186/2013 (ΑΊ 93)». 

10. Την αριθμ. Φ20/82041/Δ4/20-05-2016 (Β' 1489) 
απόφαση του Υπουργού Παιδείας, Έρευνας και Θρη¬ 
σκευμάτων «Καθορισμός των Τομέων και των Ειδι¬ 
κοτήτων των Επαγγελματικών Λυκείων (ΕΠΑ.Λ.) του 
ν. 4386/2016 (Α' 83) και της αντιστοιχίας μεταξύ τους». 

11 .Την αριθμ. Φ9/111628/Δ4/3-7-2018 (Β'2726) από¬ 
φαση του Υπουργού Παιδείας, Έρευνας και Θρησκευμά¬ 
των περί «Οργάνωσης και λειτουργίας τμημάτων «Με- 
ταλυκειακού έτους- τάξης μαθητείας» των αποφοίτων 
ΕΠΑ.Λ.», όπως ισχύει. 

12. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και ένταξης, Μονάδα Έ3 (2012). 

13. Την αριθμ. 47/16-11-2017 πράξη του Διοικητικού 
Συμβουλίου του Ινστιτούτου Εκπαιδευτικής Πολιτικής. 

14. Την αριθμ. 26412/16-2-2017 (Β' 490) απόφαση 
του Υφυπουργού Παιδείας, Έρευνας και Θρησκευμάτων 
«Πλαίσιο Ποιότητας Προγραμμάτων Σπουδών της ΕΕΚ». 

15. Την αριθμ. 136312/21-08-2017 (Β' 2859) κοινή από¬ 
φαση του Υπουργού Παιδείας, Έρευνας και Θρησκευμά¬ 
των, Εργασίας, Κοινωνικής Ασφάλισης και Κοινωνικής 
Αλληλεγγύης, Οικονομίας και Ανάπτυξης, και Υγείας 
«Υλοποίηση Μεταλυκειακού Έτους -Τάξη Μαθητείας 
αρμοδιότητας ΥΠ.Π.Ε.Θ.», όπως ισχύει. 

16. Την αριθμ. 181534 (3820/τ.Β'/31 -10-2017) απόφα¬ 
ση του Υφυπουργού Παιδείας, Έρευνας και Θρησκευ¬ 
μάτων, Προγράμματα Σπουδών για το «Μεταλυκειακό 
έτος - τάξη μαθητείας» των αποφοίτων των ειδικοτήτων: 
«Τεχνικός Τεχνολογίας Τροφίμων και Ποτών», «Υπάλλη¬ 
λος Τουριστικών Επιχειρήσεων», «Γραφικών Τεχνών», 

Τεύχος Β'3078/27.07.2018 


«Τεχνικός Ηλεκτρονικών και Υπολογιστικών Συστημά¬ 
των, Εγκαταστάσεων, Δικτύων και Τηλεπικοινωνιών», 
«Τεχνικός Εγκαταστάσεων Ψύξης, Αερισμού και Κλι¬ 
ματισμού», «Βοηθός Ιατρικών Εργαστηρίων», «Βοηθός 
Βρεφονηπιοκόμων», «Αισθητικής Τέχνης», «Βοηθός 
Φυσικοθεραπευτή». 

17. Την αριθμ. Φ.1 /Γ/199/120665/Β1 /17-07-2018 Εισή¬ 
γηση του Προϊσταμένου της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

18. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

ΠΡΟΓΡΑΜΜΑ ΣΠΟΥΔΩΝ 

Καθορίζουμε το πρόγραμμα σπουδών ειδικότητας 
«Τεχνικός Φυτικής Παραγωγής» για το «Μεταλυκειακό 
έτος - τάξη μαθητείας», ως ακολούθως: 

ΠΡΟΓΡΑΜΜΑ ΣΠΟΥΔΩΝ ΕΡΓΑΣΤΗΡΙΑΚΟΥ 

ΜΑΘΗΜΑΤΟΣ ΜΕΤΑΛΥΚΕΙΑΚΟΥ ΕΤΟΥΣ - 

ΤΑΞΗΣ ΜΑΘΗΤΕΙΑΣ ν. 4386/2016 ΓΙΑΤΗΝ ΕΙΔΙΚΟΤΗΤΑ: 

«ΤΕΧΝΙΚΟΣ ΦΥΤΙΚΗΣ ΠΑΡΑΓΩΓΗΣ» 

1. ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΠΡΟ¬ 
ΓΡΑΜΜΑΤΟΣ ΣΠΟΥΔΩΝ 

Σύμφωνα με τα οριζόμενα στο άρθρο 66 του 
ν 4386/2016, το «Μεταλυκειακό έτος - τάξη μαθητείας» 
είναι προαιρετικό, εφαρμόζει το δυϊκό σύστημα εκπαί¬ 
δευσης (μαθητεία) και περιλαμβάνει: α) μαθητεία με 
εκπαίδευση στον χώρο εργασίας και β) μαθήματα Ειδι¬ 
κότητας και Προπαρασκευαστικά μαθήματα Πιστοποί¬ 
ησης στο Ε.Κ. ή στη σχολική μονάδα ΕΠΑ.Λ., αντίστοιχα. 
Ειδικότερα, στο «Μεταλυκειακό έτος - τάξη μαθητείας» 
εφαρμόζεται: α) «Πρόγραμμα εργαστηριακών μαθη¬ 
μάτων ειδικότητας» επτά (7) συνολικά ωρών, το οποίο 
διδάσκεται στη σχολική μονάδα του ΕΠΑ.Λ. ή του Ε.Κ. 
για ένα διδακτικό έτος και β) «Πρόγραμμα Εκπαίδευσης 
στον χώρο εργασίας - Μαθητεία σε εργασιακό χώρο» 
είκοσι οκτώ (28) ωρών εβδομαδιαίως, επιμερισμένο του¬ 
λάχιστον σε τέσσερις (4) ημέρες για ένα σχολικό έτος. Η 
συνολική διάρκεια του προγράμματος μαθητείας είναι 
εννέα (9) μήνες. 

Στο παρόν Πρόγραμμα Σπουδών, συνολικής διάρ¬ 
κειας 203 ωρών, 161 ώρες κατανέμονται ενδεικτικά σε 
επιμέρους μαθησιακά πεδία/μαθησιακές ενότητες και 
42 ώρες αφορούν στη «Ζώνη Ευέλικτου Προγράμμα¬ 
τος Μαθητείας». Η ενότητα με τίτλο «Ζώνη Ευέλικτου 
Προγράμματος Μαθητείας» εντάσσεται στο Πρόγραμμα 
Σπουδών με σκοπό να δώσει στην Εργαστηριακή Εκ¬ 
παίδευση του «Μεταλυκειακού έτους-τάξης μαθητείας» 
στοιχεία ευελιξίας σε ειδικές εκπαιδευτικές ανάγκες και 
ενδιαφέροντα των μαθητευομένων αλλά και στοιχεία 
προσαρμοστικότητας του Προγράμματος Σπουδών σε 
τοπικές ή άλλου τύπου ιδιαιτερότητες. 

Επιπροσθέτως, το περιεχόμενο των μαθησιακών ενο¬ 
τήτων έχει προταθεί με κάποια σειρά. Ωστόσο, η προτει- 
νόμενη σειρά, μπορεί να τροποποιηθεί χωρίς να παραβι- 
αστεί από τον/την εκπαιδευτικό λαμβάνοντας υπόψη τις 
ιδιαιτερότητες του γνωστικού αντικειμένου που προϋπο¬ 


θέτει την εφαρμογή κάποιων τεχνικών/πρακτικών στην 
ύπαιθρο και κατά συνέπεια οι καιρικές συνθήκες μπορεί 
να αποτελέσουν περιοριστικό παράγοντα στην ανάπτυ¬ 
ξή του. Επίσης, συνεκτιμήθηκε ότι η περίοδος έναρξης 
της μαθητείας σε μια περιοχή μπορεί να συμπίπτει με 
περίοδο συγκομιδής κάποιας καλλιέργειας, ενώ σε μια 
άλλη περιοχή με την περίοδο σποράς ή κάποιας άλλης 
καλλιεργητικής φροντίδας. 

Σύμφωνα με τα οριζόμενα στο άρθρο 4 του ν. 4473/ 
2017, οι απόφοιτοι του «Μεταλυκειακού έτους-τάξης 
μαθητείας» μπορούν ετησίως να παρακολουθούν Προ¬ 
παρασκευαστικό Πρόγραμμα Πιστοποίησης, συνολικής 
διάρκειας τριάντα πέντε (35) ωρών, το οποίο οργανώ¬ 
νεται και πραγματοποιείται από τα ΕΠΑ.Λ. και τα Ε.Κ., 
με σκοπό την αρτιότερη προετοιμασία για τη συμμε¬ 
τοχή τους στις διαδικασίες πιστοποίησης προσόντων 
και απόκτησης Πτυχίου Επαγγελματικής Ειδικότητας 
επιπέδου 5 που διεξάγονται ετησίως από τον ΕΟΠΠΕΠ. 
Κατά την εφαρμογή των Προγραμμάτων Σπουδών του 
«Μεταλυκειακού έτους - τάξης μαθητείας», όλοι/ες οι 
εμπλεκόμενοι/ες θα πρέπει να λαμβάνουν μέριμνα, ώστε 
οι τηρούμενες εκπαιδευτικές διαδικασίες να βρίσκονται 
σε άμεση σύνδεση και συλλειτουργία με το πλαίσιο και 
τις διαδικασίες πιστοποίησης. 

1.1 Σκοπός 

Το Πρόγραμμα Σπουδών του εργαστηριακού μαθή¬ 
ματος για το «Μεταλυκειακό έτος - τάξη μαθητείας» της 
ειδικότητας «Τεχνικός Φυτικής Παραγωγής» αποσκοπεί 
στην αναβάθμιση των γνώσεων, επαγγελματικών δεξιο¬ 
τήτων και ικανοτήτων των αποφοίτων ΕΠΑ.Λ., μέσα από 
την ομαλή ένταξη και συνεισφορά στο επαγγελματικό 
περιβάλλον μιας γεωργικής επιχείρησης. Η μετάβαση 
των μαθητευομένων από τη σχολική μονάδα στον χώρο 
εργασίας και σε ρεαλιστικές επαγγελματικές συνθήκες 
αναμένεται να τους δώσει τα κατάλληλα εφόδια εργα¬ 
σιακής εμπειρίας, ώστε στη συνέχεια να αναζητήσουν 
τη βέλτιστη επαγγελματική διαδρομή στον κλάδο των 
γεωργικών επιχειρήσεων ή να οργανώσουν και να κατευ¬ 
θύνουν με επιτυχία τη δική τους γεωργική εκμετάλλευση 
εκτελώντας αυτόνομη επιχειρηματική παραγωγή γεωρ¬ 
γικών προϊόντων. Το Πρόγραμμα Σπουδών σχεδιάστηκε 
με απώτερο σκοπό να υποστηρίξει κάθε μαθητευόμενο/- 
η στις εργασίες που ενδέχεται να του/της ανατεθούν στο 
πλαίσιο μαθητείας όχι μόνο σε μια δεδομένη επιχείρηση 
αλλά σε ένα σημαντικό εύρος ειδών επιχειρήσεων, όπου 
δυνητικά μπορεί να απασχοληθεί μετά την ολοκλήρωση 
της μαθητείας. Με άλλα λόγια, το Πρόγραμμα Σπουδών 
επιδιώκει να διασφαλίσει την ύπαρξη μιας κοινής βάσης, 
που θα δώσει τη δυνατότητα στους/στις μαθητευόμε- 
νους/-ες να ανταποκριθούν στο εργασιακό περιβάλλον 
των γεωργικών εκμεταλλεύσεων/επιχειρήσεων. 

1.2 Στόχοι 

Το Πρόγραμμα Σπουδών της ειδικότητας «Τεχνικός 
Φυτικής Παραγωγής» στοχεύει: α) στην εκμάθηση και 
εφαρμογή σύγχρονων καλλιεργητικών τεχνικών και με¬ 
θόδων συνεκτιμώντας την επιτυχία της καλλιέργειας, 
το κόστος της παραγωγής αλλά και την ευαισθησία των 
οικοσυστημάτων στις επιτελούμενες περιβαλλοντικές 
αλλαγές και β) στην εκμάθηση σύγχρονων μεθόδων για 

επιτυχή επίτευξη του «επίχειρείν στη γεωργία» όπως η 
πρόσβαση στη σύγχρονη γνώση, η υλοποίηση σχεδίων 
βελτίωσης και η αξιοποίηση χρηματοδοτούμενων προ¬ 
γραμμάτων. 

Με τη μεταφορά της πλέον σύγχρονης επιστημονι¬ 
κής γνώσης επιχειρείται η καταγραφή των επιδράσεων 
των διαφόρων τεχνικών στη γεωργία, στην παραγωγή, 
ποιότητα και διαθεσιμότητα των γεωργικών προϊόντων. 
Υιοθετούνται αλλαγές που μπορούν να εξασφαλίσουν 
την επάρκεια και ασφάλεια των γεωργικών προϊόντων 
και επιπλέον πιθανές ανάδρομες δράσεις στις περιβαλ¬ 
λοντικές και κοινωνικοοικονομικές συνθήκες. Στη λογική 
της αειφόρου γεωργίας εντάσσονται και πρακτικές για 
τη διασφάλιση της ασφάλειας και υγείας του παραγωγού 
και του καταναλωτή (μείωση της χρήσης αγροχημικών 
κ.λπ.), την αποφυγή μείωσης της γονιμότητας των εδα¬ 
φών ή διάβρωσης τους, τη διατήρηση της αρδευτικής 
επάρκειας και καταλληλότητας χρήσης του νερού κ.ά. 

Επιδιώκεται η αξιοποίηση των Τεχνολογιών Πληροφο¬ 
ρίας και Επικοινωνιών (Τ.Π.Ε.) στη γεωργία και η επιλογή 
μεθόδων εμπορίας και διαφήμισης των παραγόμενων 
γεωργικών προϊόντων. Απώτερος στόχος είναι ο αγρο¬ 
τικός τομέας να αποτελέσει έναν σημαντικό πυλώνα 
ανάπτυξης, με ένα επιχειρησιακά προσανατολισμένο 
και ειδικά καταρτισμένο ανθρώπινο δυναμικό, με εξω- 
στρέφεια, με ποιοτική διατροφική αυτάρκεια για τη χώρα 
και με σεβασμό στις αρχές της Αειφόρου Ανάπτυξης. 

Ειδικότερα το Πρόγραμμα Σπουδών στοχεύει στα 
ακόλουθα: 

- εξασφάλιση μιας στέρεας βάσης εξειδίκευσης, η 
οποία δεν θα δεσμεύει τον/την μαθητευόμενο/-η προς 
μια δεδομένη επαγγελματική κατεύθυνση αλλά θα δίνει 
έμφαση σε κοινά μαθησιακά πεδία που είναι ση μαντικά 
ανεξαρτήτως θέσης μαθητείας και επιχείρησης. 

- διαμόρφωση κουλτούρας επαγγελματισμού (δεοντο¬ 
λογία επαγγέλματος, ασφάλεια και υγεία στην εργασία) 
και πελατοκεντρικού προσανατολισμού (μάρκετινγκ, 
εξυπηρέτηση πελατών, διαχείριση παραπόνων). 

- καλλιέργεια δεξιοτήτων επικοινωνίας και συνεργα¬ 
σίας, οι οποίες είναι κρίσιμες και μπορούν να αξιοποιη- 
θούν τόσο εντός όσο και εκτός επιχείρησης (παρακίνηση, 
επικοινωνία). 

- ενθάρρυνση της καινοτομίας και της επιχειρηματικό¬ 
τητας με αξιοποίηση ψηφιακών εργαλείων και δεξιοτή¬ 
των για επαγγελματικούς σκοπούς (επιχειρηματικότητα, 
επικοινωνία και προβολή μέσω μέσων κοινωνικής δικτύ¬ 
ωσης (5οεί3ΐ ιτίθάώ). 

- ενίσχυση της περιβαλλοντικής συνείδησης και ανά¬ 
δειξη της σημασίας της Αειφόρου Ανάπτυξης. 

- ανάπτυξη δεξιοτήτων επίλυσης προβλημάτων 
(ρΐΌόΙθίη ΒοΙνίης) σε διαφορετικές συνθήκες επαγγελ¬ 
ματικού περιβάλλοντος και περιστάσεις και ανάπτυξη 
της αλγοριθμικής σκέψης (ςοιπρυΐ3ΐίοη3ΐ ΐΜπΙάης)). 

1.3 Δομή-Διάρκεια 

Το Πρόγραμμα Σπουδών, του οποίου η δομή είναι 
αρθρωτή (ιτιοάυΙθΓ), έχει σχεδιαστεί για την υλοποίηση 
του «Εργαστηριακού Προγράμματος της Ειδικότητας» 
συνολικής διάρκειας 203 ωρών. Συνίσταται από επιμέ- 


ρους μαθησιακά πεδία/μαθησιακές ενότητες/δεσμίδες 
μαθησιακών αποτελεσμάτων (Ιθθίτιίης υπίΐ5/ιηοάυΙθ5), 
που καλύπτουν το εύρος του αντικειμένου. Ειδική βα¬ 
ρύτητα δίνεται στην ανάδειξη των δεξιοτήτων των μα- 
θητευομένων, στην καλλιέργεια κριτικής σκέψης καθώς 
και στην ανάληψη πρωτοβουλιών για τη βελτίωση των 
ικανοτήτων τους που σχετίζονται με την επίλυση προ¬ 
βλημάτων. 

Βασικό χαρακτηριστικό των Προγραμμάτων Σπουδών 
για το «Μεταλυκειακό έτος-τάξη μαθητείας» αποτελεί 
η ευελιξία και η δυνατότητα προσαρμογής σε τοπικές 
και λοιπές άλλες ειδικές συνθήκες (π.χ. ενδιαφέροντα 
μαθητευομένων, προοπτικές απασχόλησης σε τοπικό ή 
περιφερειακό επίπεδο). Η ενότητα με τίτλο «Ζώνη Ευέλι¬ 
κτου Προγράμματος Μαθητείας» προστίθεται με σκοπό 
να δώσει στο «Πρόγραμμα Εργαστηριακών μαθημάτων 
ειδικότητας» του «Μεταλυκειακού έτους-τάξης Μαθητεί¬ 
ας» στοιχεία ευελιξίας σε ειδικές εκπαιδευτικές ανάγκες 
και ενδιαφέροντα των μαθητευομένων αλλά και στοιχεία 
προσαρμοστικότητας του Προγράμματος Σπουδών σε 
τοπικές ή άλλου τύπου ιδιαιτερότητες. Πιο συγκεκριμέ¬ 
να, προτείνεται η διάρκειά της να μην υπερβαίνει το 20% 
των ωρών του συνολικού προγράμματος, ήτοι 42 ώρες 
(σε σύνολο 203 ωρών). Ως εκ τούτου, 161 ώρες κατανέ- 
μονται ενδεικτικά στα έξι επιμέρους μαθησιακά πεδία 
σε αναλογία με το εύρος τους και 42 ώρες στη «Ζώνη 
Ευέλικτου Προγράμματος μαθητείας». Οι εκπαιδευτικοί, 
κατά την κρίση τους, και μετά από διερεύνηση των εκ¬ 
παιδευτικών αναγκών των μαθητευομένων καλούνται να 
αξιοποιήσουν τις 42 ώρες είτε στο τέλος του Προγράμ¬ 
ματος είτε εμβόλιμα μεταξύ των υπολοίπων ενοτήτων. 
Στο πλαίσιο της «Ζώνης Ευέλικτου Προγράμματος Μαθη¬ 
τείας» δύναται είτε να εξειδικεύονται περαιτέρω στοιχεία 
των λοιπών μαθησιακών ενοτήτων του προγράμματος 
είτε να εισάγονται νέα στοιχεία που σχετίζονται με την 
ειδικότητα. Τονίζεται ότι, για την πιστοποίηση των μα¬ 
θητευομένων, το περιεχόμενο των εν λόγω ωρών δεν 
θα πρέπει να λαμβάνεται υπόψη αλλά να βασίζεται στο 
περιεχόμενο των υπολοίπων (161) ωρών. Παράμετροι 
όπως, η υπευθυνότητα και η τήρηση της επαγγελματικής 
δεοντολογίας, η ομαδική εργασία, η αποτελεσματική 
επικοινωνία, η αποτελεσματικότητα, η ολοκληρωμέ¬ 
νη και συνεπής εκπόνηση ενός εργασιακού ρΐΌ]θςΐ, η 
κριτική σκέψη, η ανάπτυξη των ψηφιακών δεξιοτήτων, 
η ανάδειξη της σημασίας της διά βίου εκπαίδευσης, η 
επίλυση προβλημάτων και η υιοθέτηση καινοτόμων προ¬ 
σεγγίσεων, η διασφάλιση ποιότητας, η τήρηση κανόνων 
και διαδικασιών ασφάλειας και υγείας, ο σεβασμός στο 
περιβάλλον και στις αρχές της Αειφόρου Ανάπτυξης δι- 
αχέονται οριζόντια αλλά και κάθετα στα Προγράμματα 
Σπουδών του «Μεταλυκειακού έτους-τάξης μαθητείας». 
Η έμφαση δίδεται στην επίτευξη μαθησιακών αποτε¬ 
λεσμάτων τα οποία είναι άρρηκτα συνδεδεμένα με συ¬ 
γκεκριμένα κριτήρια αξιολόγησης και όχι στο γνωστικό 
αντικείμενο/περιεχόμενο ρθΓ 5θ. 

Στον Πίνακα 1 παρουσιάζεται η κατανομή των ωρών 
ανά μαθησιακή ενότητα. 

Πίνακας 1: Κατανομή ωρών Προγράμματος Σπουδών 


Μαθησιακή 

ενότητα 

Τίτλος Μαθησιακής Ενότητας 

Ώρες 

1 

Επαγγελματικό περιβάλλον -Δεο¬ 
ντολογία επαγγέλματος - Τεχνικές 
Επικοινωνίας 

14 

2 

Ασφάλεια και υγεία στην εργασία 

14 

3 

Αειφόρος ανάπτυξη και προστα¬ 
σία του περιβάλλοντος 

14 

4 

Επαγγελματική σταδιοδρομία, 
αρχές επαγγελματικής δραστηρι- 
οποίησης και ανάπτυξης 

21 

5 

Καλλιεργητικές εργασίες 

77 

6 

Γεωργικές εγκαταστάσεις και Μη¬ 
χανολογικός εξοπλισμός γεωργι¬ 
κών εκμεταλλεύσεων 

21 


Ευέλικτη ζώνη προγράμματος 

42 


Σύνολο 

203 


1.4 Εκπαιδευτικές μέθοδοι και εργαλεία 

Δεδομένης της σημασίας και της έμφασης στα μα¬ 
θησιακά αποτελέσματα, που κατέχουν κυρίαρχο ρόλο 
στα Προγράμματα Σπουδών της Επαγγελματικής Εκ¬ 
παίδευσης και Κατάρτισης, η εφαρμογή του παρόντος 
Προγράμματος Σπουδών προτείνεται να επικεντρωθεί 
στη μαθητοκεντρική προσέγγιση και τη συνεργατική 
μάθηση και να συνδυάσει τις παιδαγωγικές αρχές μά¬ 
θησης με τις αρχές εκπαίδευσης ενηλίκων, δεδομένου 
ότι οι μαθητευόμενοι/-ες είναι ενήλικοι/-ες. 

Ως εκ τούτου, προτείνεται ο/η εκπαιδευτικός να αξιο- 
ποιήσει μεθόδους, πρακτικές και εργαλεία εκπαίδευσης 
ενηλίκων όπως: εργασία στο πεδίο και εργαστηριακή 
άσκηση, βιβλιογραφική/διαδικτυακή έρευνα και συζή¬ 
τηση, παιχνίδι ρόλων, καταιγισμό ιδεών, χάρτες εννοιών, 
ασκήσεις επί χάρτου, αναλογίες και μοντέλα, μελέτη πε¬ 
ρίπτωσης, λύση προβλήματος, επίδειξη, εκπαιδευτική 
επίσκεψη, συνέντευξη από ειδικό κ.ά. δίνοντας την ευκαι¬ 
ρία στους μαθητευόμενους/-ες να αυτενεργήσουν και να 
αποκτήσουν ή να αναδείξουν περισσότερες ικανότητες, 
δεξιότητες και στάσεις. Ιδιαίτερη έμφαση θα πρέπει να 
δοθεί στην ασφαλή προσέγγιση βασικών εννοιών που 
αφορούν στη θεματολογία του εργαστηριακού μαθή¬ 
ματος μέσω εφαρμογών και παραδειγμάτων, απόκτηση 
ψηφιακών και πρακτικών δεξιοτήτων με τον χειρισμό 
κατάλληλου λογισμικού, εργαλείων και μηχανημάτων 
και στην αναζήτηση αξιόπιστων πηγών πληροφόρησης 
και διά βίου μάθησης. 

1.5 Υλικά και μέσα 

Εξοπλισμός εργαστηρίου Τομέα Γεωπονίας,Τροφίμων 
και Περιβάλλοντος, Η/Υ, σύνδεση στο διαδίκτυο, συνα¬ 
φείς ηλεκτρονικές εφαρμογές γραφείου και λογισμικά, 
επαγγελματικά έντυπα και τεχνικά εγχειρίδια σε έντυπη 
και ηλεκτρονική μορφή κ.ά. 

2. ΕΠΑΓΓΕΛΜΑΤΙΚΟ ΠΕΡΙΓΡΑΜΜΑ, ΠΕΡΙΓΡΑΦΗ ΕΠΑΓ¬ 
ΓΕΛΜΑΤΙΚΩΝ ΠΡΟΣΟΝΤΩΝ ΤΩΝ ΑΠΟΦΟΙΤΩΝ ΤΗΣ ΕΙΔΙ¬ 
ΚΟΤΗΤΑΣ (ΕΠΙΠΕΔΟ 5 ΒΑΣΕΙ ΕΘΝΙΚΟΥ ΠΛΑΙΣΙΟΥ ΠΡΟ¬ 


ΣΟΝΤΩΝ) ΚΑΙ ΛΟΙΠΑ ΣΥΝΕΚΤΙΜΩΜΕΝΑ ΔΕΔΟΜΕΝΑ ΓΙΑ 
ΤΙΣ ΣΥΓΧΡΟΝΕΣ ΕΞΕΛΙΞΕΙΣ ΣΤΗΝ ΕΙΔΙΚΟΤΗΤΑ «ΤΕΧΝΙΚΟΣ 
ΦΥΤΙΚΗΣ ΠΑΡΑΓΩΓΗΣ» 

2.1 Περιγραφή Επαγγελματικών Προσόντων (Επίπεδο 
5 βάσει Εθνικού Πλαισίου Προσόντων) Σύμφωνα με τον 
ΕΟΠΠΕΠ, σε γενικό επίπεδο τα μαθησιακά αποτελέσματα 
επιπέδου 5, σύμφωνα με το Εθνικό Πλαίσιο Προσόντων, 
αναλύονται και περιγράφονται ως εξής: 

Γνώσεις: Διαθέτει ευρείες, εξειδικευμένες, αντικειμε¬ 
νικές και θεωρητικές γνώσεις σε ένα πεδίο εργασίας ή 
σπουδής και έχει επίγνωση των ορίων των γνώσεων 
αυτών. 

Δεξιότητες: Κατέχει ευρύ φάσμα γνωστικών και πρα¬ 
κτικών δεξιοτήτων που απαιτούνται για την εξεύρεση 
δημιουργικών λύσεων σε αφηρημένα προβλήματα. 

Ικανότητες: Μπορεί να διαχειρίζεται και να επιβλέπει 
στο πλαίσιο συγκεκριμένης εργασίας ή διαδικασίας μά¬ 
θησης, όπου μπορεί να συμβαίνουν και απρόβλεπτες 
αλλαγές. Μπορεί να αναθεωρεί και να αναπτύσσει τόσο 
την προσωπική του απόδοση όσο και άλλων ατόμων. 

Σε πιο ειδικό επίπεδο, λαμβάνονται υπόψη οι ειδικές 
γνώσεις, δεξιότητες και ικανότητες της σχετικής/σχετι¬ 
κών ειδικότητας/ειδικοτήτων. 

2.2 Συναφές/ή Επαγγελματικό/ά Περίγραμμα/Περι- 
γράμματα, πιστοποιημένα από τον ΕΟΠΠΕΠ 

Με βάση τα υφιστάμενα - Πιστοποιημένα από τον 
ΕΟΠΠΕΠ- Επαγγελματικά Περιγράμματα, διαπιστώνεται 
ότι συναφές με την ειδικότητα είναι το επαγγελματικό 
περίγραμμα «Στέλεχος Αγροτικών Επιχειρήσεων» όπως 
περιγράφεται ως προς τον άξονα «Στέλεχος Αγροτικής 
Επιχείρησης Φυτικής Παραγωγής». 

2.3 Λοιπά συνεκτιμώμενα δεδομένα για τις σύγχρονες 
εξελίξεις στην ειδικότητα «Τεχνικός Φυτικής Παραγωγής». 

Για το παρόν Πρόγραμμα Σπουδών ελήφθησαν υπόψη 
σύγχρονες επιστημονικές εξελίξεις στο πεδίο της Φυ¬ 
τικής Παραγωγής καθώς και σύγχρονες πρακτικές και 
τάσεις που επικρατούν στην αγορά. 

3. ΕΠΙΔΙΩΚΟΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ (ΓΕ¬ 
ΝΙΚΑ ΚΑΙ ΕΙΔΙΚΑ) 

Στη βάση της σύνθεσης των ανωτέρω, οι απόφοιτοι/- 
ες της ειδικότητας «Τεχνικός Φυτικής Παραγωγής», μετά 
την ολοκλήρωση του «Μεταλυκειακού έτους - τάξης μα¬ 
θητείας», προσδοκάται ότι θα είναι σε θέση να: 

- επικοινωνούν αποτελεσματικά στο επαγγελματικό 
περιβάλλον στη μητρική τους γλώσσα και σε ικανοποι¬ 
ητικό επίπεδο σε μία ξένη γλώσσα, απαραίτητη προϋ¬ 
πόθεση για την αξιοποίηση πληροφοριών από το διαδί¬ 
κτυο, οδηγιών από ξενόγλωσσα φυλλάδια, επικοινωνία 
με συναδέλφους. 

- αξιοποιούν με ευχέρεια εργαλεία Τεχνολογίας Πληρο¬ 
φορίας και Επικοινωνιών (Τ.Π.Ε.) για την εκτέλεση επαγ¬ 
γελματικών εργασιών απαραίτητων στην αρχειοθέτηση, 
καταχώριση, λήψη πληροφοριών και δεδομένων για την 
εύρυθμη λειτουργία της γεωργικής εκμετάλλευσης/επι- 
χείρησης και στη χρήση λογισμικών για τον εκσυγχρονι¬ 
σμό των εργασιών τους. 

- επιδεικνύουν συνέπεια, μεθοδικότητα και οργάνωση 
στην εκτέλεση των διαφόρων επαγγελματικών εργασιών. 

- χειρίζονται με υπευθυνότητα γεωργικά εργαλεία, 
μηχανήματα, μηχανολογικό εξοπλισμό, καθώς και γε¬ 
ωργικά σκευάσματα, τηρώντας τους κανόνες υγείας και 
ασφάλειας. 

- διαθέτουν κρίση στον σχεδίασμά και στην εκτέλεση 
διαφόρων εργασιών καθώς και στην εφαρμογή επαγ¬ 
γελματικών πρακτικών και γεωργικών σκευασμάτων με 
γνώμονα το σεβασμό στο περιβάλλον και στις αρχές της 
Αειφόρου Ανάπτυξης. 

- διαθέτουν επίγνωση της ευθύνης του έργου τους για 
την ασφάλεια και επάρκεια των τροφίμων, τη δημόσια 
υγεία και της συνεισφοράς τους στον τομέα της αγροτι¬ 
κής ανάπτυξης και οικονομίας. 

- επιδεικνύουν επαγγελματική συμπεριφορά που δι- 
έπεται από σεβασμό στη δεοντολογία επαγγέλματος. 

- αναπτύσσουν κριτική σκέψη και ικανότητα στη λήψη 
πρωτοβουλιών για την επίλυση προβλημάτων και την 
επίτευξη του καλύτερου δυνατού αποτελέσματος, συ- 
νεκτιμώντας αλλαγές και εξελίξεις στην επιστήμη, τε¬ 
χνολογία και αγορά. 

- αναπτύσσουν επιχειρηματική σκέψη και να αξιολο¬ 
γούν καινοτόμες επαγγελματικές τεχνικές, για την επαρ¬ 
κή ανταπόκριση στις προκλήσεις που εγείρονται στο 
δυναμικά μεταβαλλόμενο περιβαλλοντικό, οικονομικό 
και κοινωνικό επίπεδο και αφορούν στην αγροδιατρο- 
φική αλυσίδα. 

- αξιοποιούν κατάλληλες δεξιότητες διαπροσωπικής 
επαφής, προάγοντας την αποτελεσματική συνεργασία 
και ομαδικότητα. 

Όσα αναφέρθηκαν ανωτέρω αποτελούν τα γενικά μα¬ 
θησιακά αποτελέσματα για τους/τις μαθητευόμενους/ 
ες της ειδικότητας «Τεχνικός Φυτικής Παραγωγής». Τα 
ειδικά μαθησιακά αποτελέσματα ομαδοποιούνται ανά 


μαθησιακή ενότητα και διατυπώνονται αναλυτικά στον 
Πίνακα που ακολουθεί, συμπληρωμένα από τις αντίστοι¬ 
χες ενδεικτικές δραστηριότητες και τα κριτήρια αξιολό¬ 
γησης (355θ55ΙΎΊθηΐ ςΠΐθΠβ). 

4. ΚΡΙΤΗΡΙΑ ΑΞΙΟΛΟΓΗΣΗΣ 

Τα κριτήρια αξιολόγησης (355θ55ΓΠθηΐ ςπΐθΐΪ3) έχουν 
κεντρικό ρόλο τόσο στα Προγράμματα Σπουδών του 
«Μεταλυκειακού έτους-τάξης μαθητείας» όσο και στις 
διαδικασίες πιστοποίησης που ακολουθούν, καθώς 
προσδιορίζουν σημαντικά και σχετίζονται με τον βαθ¬ 
μό επίτευξης των επιδιωκόμενων μαθησιακών αποτε¬ 
λεσμάτων. 

4.1 Πυλώνες κριτηρίων αξιολόγησης 

Τα κριτήρια αξιολόγησης στηρίζονται στους ακόλου¬ 
θους πυλώνες: 

α) θεμελιώδεις υποστηρικτικές γνώσεις, 

β) επίγνωση και τήρηση διαδικασιών, 

γ) χρήση εργαλείων και υλικών, 

δ) κρίσιμες ικανότητες διά βίου εκπαίδευσης. 

4.2 Χαρακτηρισμός επιδόσεων μαθητευομένων με 
βάση τα καθορισμένα κριτήρια αξιολόγησης. 

Η αξιολόγηση του βαθμού επίτευξης μαθησιακών απο¬ 
τελεσμάτων γίνεται βάσει συγκεκριμένων διαβαθμίσεων, 
οι οποίες είναι κοινές για όλες τις μαθησιακές ενότητες 
και τα κριτήρια αξιολόγησης και έχουν ως εξής: 

1: άριστη εκτέλεση της εργασίας, χωρίς ανάγκη κα¬ 
θοδήγησης. 

2. Επαρκής εκτέλεση της εργασίας με ασήμαντα λάθη/ 
παραλείψεις. 

3. Επαρκής εκτέλεση της εργασίας με σημαντικά λάθη/ 
παραλείψεις. 

4. Ανεπαρκής εκτέλεση της εργασίας. 




ΕΙΔΙΚΟΤΗΤΑ: «ΤΕΧΝΙΚΟΣ ΦΥΤΙΚΗΣ ΠΑΡΑΓΩΓΗΣ» 

Τεύχος Β' 3078/27.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Μελέτη περίπτωσης αξιοποίησης 

οικονομικών και περιβαλλοντικά 

φιλικών πηχών ενέργειας και υλικών 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3078/27.07.2018 


Άρθρο 2 

ΑΝΑΘΕΣΕΙΣ ΕΡΓΑΣΤΗΡΙΑΚΟΥ ΜΑΘΗΜΑΤΟΣ 
ΕΙΔΙΚΟΤΗΤΑΣ ΜΕΤΑΛΥΚΕΙΑΚΟΥ ΕΤΟΥΣ-ΤΑΞΗΣ 
ΜΑΘΗΤΕΙΑΣ 

Το Εργαστηριακό Μάθημα Ειδικότητας του άρθρου 1 
ανατίθεται σε εκπαιδευτικούς που στην αντίστοιχη ειδι¬ 
κότητα της Γ' τάξης του ΕΠΑ.Λ. έχουν τουλάχιστον δύο 
εργαστηριακά μαθήματα ειδικότητας σε Α'ανάθεση, 
σύμφωνα με την εκάστοτε ισχύουσα υπουργική απόφα¬ 
ση καθορισμού αναθέσεων μαθημάτων Επαγγελματικού 
Λυκείου, με προτεραιότητα στους εκπαιδευτικούς των 
οποίων το βασικό τους πτυχίο έχει ειδικότερη συνάφεια 
με την ειδικότητα της μαθητείας, μετά από απόφαση του 
Συλλόγου Διδασκόντων του Εργαστηριακού Κέντρου. 


Από τη δημοσίευση της παρούσης παύει να ισχύει η 
αριθμ. Φ2/33697/Δ4 (Β'781/2017) απόφαση του Υφυ¬ 
πουργού Παιδείας, Έρευνας και Θρησκευμάτων «Πρό¬ 
γραμμα Σπουδών για το «Μεταλυκειακό έτος - τάξη 
μαθητείας» των αποφοίτων της ειδικότητας «Τεχνικός 
Φυτικής Παραγωγής», όπως τροποποιήθηκε με την 
αριθμ. Φ2/181534/Δ4 (Β'3820/2017) απόφαση. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2018 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.θ1(4>6ί.αΓ 











